als_Latn dik_Latn sna_Latn
Manifestimi kushtuar 17 vjetorit të “Epopejsë së UÇK-së” është shënuar më shumë aktivitete përkujtimore, kluturore dhe sportive. Ky manifestim ka zgjatur tri ditë dhe ishte bashkëorganizim i Qeverisë së Kosovës dhe Komunës së Skenderajt.
Manifestimi është hapur më 5 mars me ceremoninë ushtareke të organizuar nga FSk-ja në Kazermën Adem Jashari, ku kanë marrë pjesë personalitetet më të larta shtetërore si dhe përfaqsues të Familjes Jashari. Në nderim të veprës së Komandantit Legjendar Adem Jashari FSK-organizoi një ceremoni ushtarake në praninë e qytetarëve të shumtë pjesmarrës.
Më datë 6 mars përfaquesit e institucioneve qendrore dhe lokale në orët e paraditës bënë homazhe në Kompleksin Përkujtimor “Adem Jashari” në Prekaz. Ndërsa në mbrëmje u mbajt Akademi Përkujtimore kushtuar jetës dhe veprës së Adem Jasharit dhe Familjes Jashari, ku referuan përfaqsuesit më të lartë të institucioneve të Republikës së Kosovës si dhe përfaqsuese të Familjes Jashari.
als_Latn als_Latn als_Latn